CELEX: 32009D0738
Language: sl
Date: 2009-10-05 00:00:00
Title: 2009/738/ES: Odločba Komisije z dne 5. oktobra 2009 o razveljavitvi Direktive 2009/124/ES o spremembi Priloge I k Direktivi 2002/32/ES Evropskega parlamenta in Sveta o mejnih vrednostih za arzen, teobromin, Datura sp., Ricinus communis L., Croton tiglium L . in Abrus precatorius L . (notificirano pod dokumentarno številko C(2009) 7705) (Besedilo velja za EGP)

6.10.2009   
            
            
               SL
            
            
               Uradni list Evropske unije
            
            
               L 262/54
            
         
      ODLOČBA KOMISIJE
   
   z dne 5. oktobra 2009
   o razveljavitvi Direktive 2009/124/ES o spremembi Priloge I k Direktivi 2002/32/ES Evropskega parlamenta in Sveta o mejnih vrednostih za arzen, teobromin, Datura sp., Ricinus communis L., Croton tiglium L. in Abrus precatorius L.
   (notificirano pod dokumentarno številko C(2009) 7705)
   (Besedilo velja za EGP)
   (2009/738/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 1999/468/ES z dne 28. junija 1999 o določitvi postopkov za izvrševanje pooblastil za izvajanje, podeljenih Komisiji (1), in zlasti člena 5a Sklepa,
   ob upoštevanju Direktive 2002/32/ES Evropskega parlamenta in Sveta z dne 7. maja 2002 o nezaželenih snoveh v živalski krmi (2) in zlasti člena 11(3) Direktive,
   ob upoštevanju naslednjega:
   
               (1)
            
            
               Člen 8 Direktive 2002/32/ES določa, da so ukrepi za prilagoditev Priloge I k navedeni direktivi namenjeni spremembi nebistvenih elementov navedene direktive in jih je zato treba sprejeti v skladu z regulativnim postopkom s pregledom iz člena 11(3) Direktive.
            
         
               (2)
            
            
               Člen 5a Sklepa 1999/468/ES določa, da se osnutki ukrepov predložijo v pregled Evropskemu parlamentu in Svetu ter da je obdobje za pregled tri mesece od predložitve.
            
         
               (3)
            
            
               Osnutek direktive o spremembi Priloge I k Direktivi 2002/32/ES Evropskega parlamenta in Sveta o mejnih vrednostih za arzen, teobromin, Datura sp., Ricinus communis L., Croton tiglium L. in Abrus precatorius L. je bil Evropskemu parlamentu in Svetu predložen 28. julija 2009.
            
         
               (4)
            
            
               Direktiva Komisije 2009/124/ES z dne 25. septembra 2009 o spremembi Priloge I k Direktivi 2002/32/ES Evropskega parlamenta in Sveta o mejnih vrednostih za arzen, teobromin, Datura sp., Ricinus communis L., Croton tiglium L. in Abrus precatorius L. (3) je bila pomotoma sprejeta pred iztekom obdobja za pregled.
            
         
               (5)
            
            
               Zato je primerno, da se Direktiva 2009/124/ES nemudoma razveljavi –
            
         SPREJELA NASLEDNJO ODLOČBO:
   Člen 1
   Direktiva 2009/124/ES se razveljavi.
   Člen 2
   Ta odločba je naslovljena na države članice.
   
      V Bruslju, 5. oktobra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 184, 17.7.1999, str. 23.
   
      (2)  UL L 140, 30.5.2002, str. 10.
   
      (3)  UL L 254, 26.9.2009, str. 100.